કરમસદમાં નોકરીએથી પાછા વળતાં ઝઘડો કરતા બે છોકરાઓને ટોક્યા, 'કેમ ઝઘડો છો?’ સામે જવાબ મળ્યો: 'તે બીજું શું કરીએ?’ It was a challenge‍. ઘરે આવી શ્રીમતી દિવ્યાને વાત કરી અને એમાંથી શરૂ થઇ ગોષ્ઠિ‌, વાર્તાસભા, પર્યટન... એકવાર છોકરાઓને પૂછ્યું: 'દરિયો જોવો છે?’ 'દરિયે જઇને છ દિવસનો કેમ્પ કર્યો. ડિઝાઇન વગરનો કેમ્પ. જે કંઇ ઇચ્છા થાય તે કરવાનું. રેતીમાં નગર રચના રમીએ. અહીંથી જે મળે તેમાંથી નગરમાં જે હોવું જોઇએ તે બધું અહીં રચવાનું ગળણીમાંથી બાસ્કેટબોલનું મેદાન બન્યું, મુખીનું પાક્કું ને બાકી બધાં કાચાં મકાન બન્યાં, બધું બન્યું પણ કોઇએ નિશાળ ન બનાવી... આ સફરે ધ્રુવ ભટ્ટનું જીવન બદલ્યું. અંદર જોવાની અને અંદરથી જે સ્ફૂરે તે લખવાની ધ્રુવ ભટ્ટને ભેટ મળી અહીંથી...